יצורים קוסמיים שעיצבו ובנו את היקום לפני מיליארדי שנים הנקראים "הבנאים" שואפים להרוס ולהשמיד את כל היקום. האוונג'רס יוצאים לחלל כדי להתאחד עם גזעים שונים ביקום כדוגמת הסקרול והקרי כדי להילחם בבנאים. באותו הזמן הנבל המרושע תאנוס מנצל את ההזדמנות שהאוונג'רס לא נמצאים על כדור הארץ כדי לפלוש אליו ולהרוג את בנו האבוד שחי יחד עם גזע הבלתי אנושיים. קבוצת האילומינטי - בהם נמנה מלך הבלתי אנושיים חזיז שחור - נלחמת בצבאו של תאנוס על כדור הארץ ומגלה את תוכניתו הזדונית. בזמן קרב בין חזיז שחור לבין תאנוס, חזיז שחור מצליח לרסק את העיר של הבלתי אנושיים ולהפעיל פצצה שגורמת לאנשים רגילים להשתנות ולקבל את הכוחות של הבלתי אנושיים. באותו זמן, האוונג'רס חוזרים מהחלל ומוצאים את בנו של תאנוס. עם תפיסתו של תאנוס, הבן החליט לנדוד בחלל ובני האדם המשיכו להשתנות לבלתי אנושיים.
אולטימייט מארוול.
בחלוף השנים, כאשר מספר כותרי החברה גדל, נעשה קשה יותר לשמור על עקביות והמשכיות. אולם, שלא כמו אירועי המשברים של חברת DC קומיקס, שעדכנה את היקומים המקבילים שלה מדי מספר שנים, מארוול קומיקס מעולם לא אתחלה מחדש את המשכיות היקום שלה והתעקשה לשמר את ההיסטוריה של הדמויות ולשמור על קו עלילה אחיד. מספר שינויים מינוריים נעשו בשנים האחרונות כדי שסדרות הכותרים תהיינה נגישות לקהל חדש, כדוגמת סדרת "הגיבורים נולדים מחדש", המתרחשת ביקום כיס אשר אליו הועברו גיבורי-העל לתקופה של שנה. הניסיון המוצלח ביותר עד כה ליקום חדש היה הרצת "אולטימייט מארוול", ליין חוברות המתרחש ביקום נפרד מיקום מארוול הראשי, שמאתחל אותו מאפס. סדרת כותרי האולטימייט כוללים את חבורות האקס-מן, האוונג'רס, ספיידרמן וארבעת המופלאים, נוסף למיני סדרות הכוללות את דמויותיהם של קפטן אמריקה, תור, איירון מן, הוקאיי, דרדוויל, אלקטרה, וולברין והענק הירוק. מכירות הליין עדיין מצליחות, ומסתמן כי חברת מארוול קומיקס תמשיך להגדיל את יקום האולטימייט, ובכך תיצור שני יקומים המתקיימים בהצלחה זה לצד זה.
לנוכח הצלחתו של ליין האולטימייט, הוא היווה בסיס למשחקי מחשב (אולטימייט ספיידרמן ואולטימייט אקס-מן, כמו גם תחפושות מהליין במשחק "Marvel Ultimate Alliance") ושני סרטי אנימציה בסדרת הסרטים "Marvel Animated Features" - " ו".
קוסמולוגיה.
הפעילות ברוב כותרי מארוול קומיקס מתרחשת בהמשכיות הידועה בשם "ארץ-616". המשכיות זו מתקיימת לצד מיליארדי המשכיות אלטרנטיביות, המוגדרות על ידי ההבדלים בינן לבין ארץ-616. המונח הוטבע על ידי אלן מור ואלן דייוויס באנתולוגיית הקומיקס "The Daredevils" מיולי 1983. יקומי מארוול השונים יתמזגו לאחד החל מאירועי "מלחמות סודיות" של שנת 2015.
המשכויות נוספות כוללות בין היתר את:
STS-51-J
STS-51-J היא המשימה ה-21 בתוכנית המעבורות של נאס"א, והראשונה של מעבורת החלל אטלנטיס.
המשימה.
STS-51-J הייתה המשימה השנייה שהוקדשה כולה לטובת מחלקת ההגנה של ארצות הברית. המטען שהועלה למעבורת היה סודי, אך דווח על שני לווייני תקשורת של מחלקת ההגנה (DSCS-III). הלוויינים הוצבו במסלול נייח והשתמשו בתדירויות X-band של 8 ג'יגה-הרץ. כל לוויין תוכנן לאורך חיים של 10 שנים. המשימה הוגדרה כהצלחה, וחזרה לאחר כ-4 ימים. הנחיתה התקיימה במסלול המראה מספר 23 בבסיס חיל האוויר אדוארדס שבקליפורניה.
קרוסאובר (סיפורת)
קרוסאובר (באנגלית: Crossover, הצלבה) היא תחבולה עלילתית ביצירה בדיונית שמשלבת דמויות משתי יצירות נרטיביות שונות ונפרדות, ולעיתים גם יותר משתיים. הצלבה בדיונית פופולרית במיוחד בקומיקס ובסדרות טלוויזיה. לעיתים קרובות יוצרים אותה כדי להציג סדרות חדשות או דמויות חדשות על ידי הדמויות הוותיקות שכבר צברו פופולריות בקהל. בהקשר של ספרות חובבים מתייחס המונח ליצירות בעלות זיקה למספר יצירות מקור ("פנדומים"), למשל – יצירה הדנה במפגש אפשרי בין דמותו של דמבלדור מסדרת "הארי פוטר" לבין גנדלף מ"שר הטבעות". ז'אנר פופולרי במיוחד בקרוסאוברים, בייחוד של מעריצים, הוא ה-"Vs" ("א' נגד ב'"), מלחמות של דמויות מקווי עלילה שונים אחת בשנייה כדי ליישב את הסוגיה מי מהן יותר חזקה. ז'אנר זה נפוץ גם בסרטוני וידאו וסרטוני הנפשה.
קרוסאוברים בקומיקס.
הקרוסאוברים נפוצים מאוד בקומיקס, בעיקר אצל שתי החברות הגדולות מארוול קומיקס ו-DC קומיקס. הקרוסאוברים הראשונים שילבו את דמויות הדגל של כל חברה, שלהן קווי עלילה וגלריית אויבים אופיינית, לתוך עולם אחד, בו לרוב הן משתפות פעולה נגד איום גדול.
אצל מארוול קומיקס הקרוסאובר ארגן מספר רב של דמויות וקווי עלילה והוליד את "הנוקמים", קבוצת גיבורי-על המאגדת את הדמויות הפופולריות של מארוול בהן ספיידרמן, הענק הירוק, איירון מן, קפטן אמריקה, תור ועוד. מארוול לקחה את הקרוסאובר עוד שלב קדימה כאשר מיזגה בין עלילות הנוקמים לעלילות האקס-מן ושומרי הגלקסיה. כל הקבוצות נטוו ביחד לרב-יקום (יקום הכולל יקומים מקבילים) ענק ואפי. לעיתים נוצרו סתירות בין קווי העלילה השונים שמוזגו, ולשם כך ביצעה מארוול מספר פעמים אתחול של כל קווי העלילה על מנת לשכתבן מחדש באופן יותר קוהרנטי.
אצל DC קומיקס בוצע קרוסאובר דומה, כאשר קבוצת הגיבורים העיקרית היא ליגת הצדק הכוללת את סופרמן, באטמן, וונדר-וומן, פלאש, הפקח הירוק, סייבורג, אקווה-מן והצייד ממאדים. מנגד, גם הנבלים של כל גיבור-על התאגדו ביחד כדי ליצור כנופיות משלהן שיביסו את ליגת הצדק. גם ביקום של DC בוצעו מספר אתחולים על מנת לתאם את קווי העלילה של כל הדמויות ולמנוע סתירות.
מספר פעמים שיתפו החברות פעולה ויצרו קרוסאוברים בין הדמויות של שתיהן. אלה לרוב החלו בעימות אחת עם השנייה, אך כשגילו ששניהן באותו צד הן עברו לשתף פעולה נגד איום גדול יותר.
קרוסאוברים בטלוויזיה.
קרוסאובר נהוג לרוב בסדרות של חברת הפקה מסוימת או בערוץ מסוים כאשר מפגישים בין הדמויות. לעיתים הקרוסאובר מבוצע כאשר הדמויות כביכול מכירות את הדמות ואת הסדרה של הדמות האורחת אך לרוב הם נפגשים במקרה כאשר הדמות האורחת מגלמת את אותה דמות מוכרת מסדרה אחרת. למשל באחד מפרקי הסדרה "צער גידול בנות" נזקקה סטפני (הבת האמצעית) למשקפיים והייתה מאוכזבת מכך. למזלה, סטיב ארקל, הממושקף הנודע מהסדרה "אריזה משפחתית" אשר הגיח כבן דוד של חברתה גרם לה להביט על הדברים באור חיובי הרבה יותר. סטיב ארקל נחלץ גם לעזרתה של אל למברט מהסדרה "אבא חורג, אמא חורגת", ואילו הדוד ג'סי מ"צער גידול בנות" הגיע גם הוא ל"אבא חורג, אמא חורגת" בחפשו אחר בת זוג לבילוי משותף.
לעיתים נהוג לעשות הצלבה מלאה בשתי התוכניות של סיטואציה שמשלימה את עצמה שמדורת בשתי הסדרות - לדוגמה, בסדרה "האנה מונטנה" ישנו קטע בו מיילי מגיעה לבית המלון טיפטון בו היא פוגשת את מאדי מהסדרה "החיים היפים של זאק וקודי" ובסדרה השנייה מראים את מיילי מגיעה לאותו בית מלון ופוגשת את הדמויות.
בסדרה העולם של ריילי ישנו קטע שריילי ומאיה הולכים לבית הרדוף בניו יורק ופוגשים את אוסטין ואלי מהתוכנית אוסטין ואלי.
בסדרה "חוקי המרפי של מיילו" היה קרוס אובר עם הסדרה "פיניאס ופרב".
לדוגמה, קרוסאוברים היו נפוצים בסדרות הטלוויזיה "אנג'ל" ו"באפי ציידת הערפדים", "כולם אוהבים את ריימונד" ו"מלך השכונה", "קסם של הורים" ו"", "חוק וסדר" ו"רצח מאדום לשחור", זיכיון שיקגו ("כבאי שיקגו", "שוטרי שיקגו" ו"רופאי שיקגו"), "איש משפחה" ו"משפחת סימפסון" או בין סדרות הקומיקס השונות ביקום מארוול ויקום DC.
קרוסאובר מפורסם ועתיר תקציבים נוסף היה בין הסדרות "ER" ו- "משמרת שלישית" כאשר הרופאה סוזן לואיס (אי.אר) נוסעת לחפש את אחייניתה שנחטפה ומקבלת סיוע מיחידת המשטרה המקומית (משמרת שלישית). קרוסאובר זה נעשה בשני חלקים כאשר החלק הראשון שודר במסגרת לוח השידורים של "ER" והשני במסגרת השידורים של "משמרת שלישית".
במספר רב של פעמים בסדרות של יקום החץ, נוצר שימוש רחב בקרוסאובר עם הסדרות: "החץ", "הפלאש", "אגדות המחר", ו"סופרגירל", כאשר בכל קרוסאובר הדמויות בסדרות מתאחדות כדי להביס אויב משותף.
בעונה של "אי-שרדות" שנקראת "", אשר מציגה כמה מהמתמודדים שם כילדים בגן, מופיע ג'וד מהסדרה "הקניון" (6Teen) בתור אחד הילדים.
סרט טלוויזיה בשם "כוכבי האנימציה נחלצים לעזרה" ששודר בתחילת שנות ה-90 ועסק במלחמה נגד סמים ועישון הכיל בו את מיטב הדמויות המצוירות של אותה תקופה, כגון באגס באני ודאפי דאק מהלוני טונס, אלף, הדרדסים ומיכלאנג'לו מצבי הנינג'ה.
לעיתים קרובות קרוסאובר הוא הליך שנוצר בעקבות ספין אוף ויוצר תקדים עלילתי לקיומם של דמויות מסיפורים שונים באותו עולם.